pythainlp/thai-wiki-dataset-v4 huggingface dataset:
แนวหน้า

แนวหน้า เป็นเว็บไซต์ข่าวหนังสือพิมพ์รายวัน เสนอข่าวทั่วไป ของ บริษัท หนังสือพิมพ์แนวหน้า จำกัด ก่อตั้งเมื่อวันที่ 22 มีนาคม พ.ศ. 2523 มีวารินทร์ และผาณิต พูนศิริวงศ์ เป็นผู้บริหาร โดยมีคอลัมนิสต์ประจำในเครือคือ สันติสุข มะโรงศรี (เจ้าของคอลัมน์ อ่านบรรทัด), สุทิน วรรณบวร (เจ้าของคอลัมน์ ทวนกระแสข่าว), เจิมศักดิ์ ปิ่นทอง (เจ้าของคอลัมน์ ขอคิดด้วยคน), รุ่งเรือง ปรีชากุล 
(เจ้าของคอลัมน์ คิด เขียน คุย) เป็นต้น นอกจากนี้ยังมีคอลัมนิสต์รับเชิญ เช่น แพทย์หญิง เจรียง จันทร์กมล สุพัตรา สุภาพ ศาสตราจารย์ นายแพทย์ วิทยา นาควัชระ
แนวหน้าออนไลน์.
นอกจากนั้น หนังสือพิมพ์แนวหน้ายังมีสื่อทางแพลตฟอร์มออนไลน์ ใช้ชื่อว่า แนวหน้าออนไลน์ โดยมีผู้ประกาศข่าวชั้นนำของเมืองไทยมาจัดรายการข่าวผ่านทางแพลตฟอร์ม เฟซบุ๊ก, ยูทูบ และ ติ๊กต็อก เช่น อัญชะลี ไพรีรัก (ผู้อำนวยการฝ่ายข่าวทางออนไลน์), บุญยอด สุขถิ่นไทย, วิทเยนทร์ มุตตามระ, กฤษณพงศ์ เกียรติศักดิ์, จิตกร บุษบา, นฤมล พุกยม, กิตติมา ธารารัตนกุล, เสริมสุข กษิติประดิษฐ์, บุญระดม จิตรดอน ปรเมษฐ์ ภู่โต และมัลลิกา บุญมีตระกูล มหาสุข
โดยในปี พ.ศ. 2566 หนังสือพิมพ์แนวหน้าร่วมกับ อัญชะลี ไพรีรัก และบุญยอด สุขถิ่นไทย จัดทำสตรีมมิ่งออนไลน์เป็นครั้งแรก เมื่อวันที่ 24 ตุลาคม ซึ่งได้จัดทำรายการออนไลน์คล้ายกับจัดรายการทางโทรทัศน์ เช่น แนวหน้า Talk และ แนวหน้าข่าวเย็น จากนั้น ได้มีการปรับผังรายการใหม่ให้มีความสมบูรณ์มากยิ่งขึ้น และมีการเชิญผู้ประกาศข่าวจากสถานีโทรทัศน์ที่มีแนวคิดขวาจัด มาดำเนินรายการร่วมกัน ซึ่งทำให้เกิดรายการใหม่ ๆ ขึ้นมากมาย อาทิ "อาจารย์กบผู้กล้า มาก่อนเที่ยง", "แนวหน้าข่าวเที่ยง", "อาจารย์ปูชูรส", "แนวหน้าข่าวค่ำ", "สีสันการเมืองแบบเด้งๆ", "เป๊ปซี่ ดีไหมล่ะ", "แนวหน้า FrontLine" และ "มัลลิกา SHOW" เป็นต้น 
และตั้งแต่เดือนตุลาคม พ.ศ. 2566 ถึงเดือนตุลาคม พ.ศ. 2567 (ภายในระยะเวลา 1 ปี) ช่องยูทูบ มีผู้ติดตาม 300,000 ฟอลโลเวอร์ขึ้นไป และมียอดการรับชม 134,628,923 ครั้ง ซึ่งถือว่าเป็นแพลตฟอร์มออนไลน์ประเภทข่าวที่เติบโตอย่างต่อเนื่อง และยังมีผู้ชมเข้ามากดติดตามอยู่เป็นระยะ
รางวัล.
รางวัลข่าวยอดเยี่ยม มูลนิธิอิศรา อมันตกุล หรือ รางวัล “พูลิตเซอร์” เมืองไทย ประจำปี 2529 จากข่าว การนำเข้าไม้ซุงเถื่อนจากพม่า จนนำไปสู่การลาออกจาก ตำแหน่งรัฐมนตรีของ นายรัตน์ โอสถานุเคราะห์ 
ต่อมาหนังสือพิมพ์แนวหน้าก็ได้รับรางวัลนั้นอีกครั้งหนึ่งเมื่อ “มูลนิธิอิศรา อมันตกุล” ประกาศตัดสินให้ “แนวหน้า” ได้รับรางวัลข่าวยอดเยี่ยมประจำ ปี 2531 ด้วยข่าว “ทับหลังนารายณ์บรรทมสินธุ์”โดยมีการติดตามข้อเท็จจริงอย่างเข้มข้น จนนำไปสู่การเรียกร้องอย่างกว้างขวาง กระทั่งสหรัฐอเมริกายอมคืนโบราณวัตถุล้ำค่าชิ้นนี้กลับคืนมา
ดีเทอร์ รามส์

ดีเทอร์ รามส์  นักออกแบบอุตสาหกรรมชาวเยอรมัน เป็นที่รู้จักอย่างกว้างขวางในฐานะนักออกแบบที่ปฏิวัติรูปแบบเครื่องใช้ไฟฟ้าของ บราวน์ และ เฟอร์นิเจอร์ที่ผลิตในประเทศอังกฤษของ Vitsœ ทั้งยังร่วมงานกับสถานศึกษาด้านการออกแบบอุตสาหกรรมต่างๆที่เน้นลัทธินิยมการใช้งานจริง (functionalism) ในแนวการทำงานออกแบบ ดีเทอร์ รามส์ มีความเชื่อในเรื่อง "การออกแบบที่น้อยกว่า แต่ดีกว่า" ("less but better") ซึ่งเป็นแนวทางการออกแบบผลิตภัณฑ์ให้มีลักษณะที่ "ตัดทอนสิ่งไม่จำเป็น" แต่มีคุณภาพที่ตอบสนองผู้ใช้แบบเหนือกาลเวลา (timeless) ผลงานเหล่านี้ยังมีอิทธิพลต่อการออกแบบผลิตภัณฑ์รุ่นหลังเป็นจำนวนมาก และทำให้ ดีเทอร์ รามส์ เป็นที่รู้จักทั่วโลก
ชีวประวัติการทำงาน.
ดีเทอร์ รามส์ เริ่มเรียนสถาปัตยกรรมศาสตร์และการตกแต่งภายในที่ โรงเรียนศิลปะวีสบาเดน (Wiesbaden School of Art) ประเทศเยอรมนี ช่วงหลังจบสงครามโลกครั้งที่ 2 ไม่นานนัก เขาพักการศึกษาเพื่อรับประสบการณ์การฝึกงานช่างไม้ 1 ปี และหลังจากจบการศึกษาในปี 1953 เขาเริ่มประกอบวิชาชีพครั้งแรกกับสถาปนิกที่ชื่อ คาร์ล-อ็อตโต อาเปล (Karl-Otto Apel) ที่แฟรงก์เฟิร์ตในเยอรมนี ซึ่งเป็นช่วงเวลาที่เยอรมนีกำลังฟื้นฟูประเทศหลังจากการแพ้สงคราม ทำให้เขาได้มีโอกาสร่วมงานกับสำนักงานสถาปนิกจากอเมริกันอย่าง Skidmore, Owings & Merrill (SOM)
หลังจากทำงานกับอาเปลไม่นาน ปี 1955 เขาก็เปลี่ยนงานไปเป็นสถาปนิกและนักออกแบบภายในให้กับบริษัทขายเครื่องใช้ไฟฟ้า บราวน์ เมื่อทำงานเพียง 4 ปี เขาก็ได้เลื่อนตำแหน่งเป็น Chief Design Officer ดูแลงานออกแบบอุตสาหกรรมในปี 1961 และก็ตำรงตำแหน่งนี้มาจนถึงปี 1995
เขายอมรับว่า การใกล้ชิดกับตาของเขาที่เป็นช่างไม้ รวมทั้งงานสถาปัตยกรรมโดยเฉพาะงานของสถาปนิกเยอรมันเช่น Mies van der Rohe และ Walter Gropius ได้ส่งอิทธิพลไปถึงการทำงานออกแบบผลิตภัณฑ์ของเขาเป็นอย่างมาก และการได้ทำงานกับสถาปนิกอย่าง SOM และอาเปล ก็ทำให้เขาเรียนรู้ถึงความใส่ใจในรายละเอียดทุกๆ ขั้นตอนการออกแบบ โดยเฉพาะการให้ความสำคัญในขั้นตอนการทำแบบจำลอง และต้นแบบเป็นอย่างมาก
<templatestyles src="แม่แบบ:คำพูด/style.css" />"งานออกแบบมีหน้าที่ทำให้ชีวิตง่ายขึ้น ของสิ่งนั้นต้องตรงกับนิสัยและเข้ากันได้กับสภาพแวดล้อมของผู้ใช้"
หลักการ "Good Design".
ดีเทอร์ รามส์ นำเสนอแนวคิดเรื่องการพัฒนาผลิตภัณฑ์ที่ยั่งยืน ในกล่าวสุนทรพจน์ ณ เมืองนิวยอร์ก ถึงความสำคัญของการนำ “ศาสตร์ของผู้ใช้” (User-centered Design) มาเป็นหัวใจหลักในการออกแบบ จากการตั้งคำถามตัวเองว่า "การออกแบบของฉันเป็นการออกแบบที่ดีไหม" ("Is my design good design?") คำตอบที่เขาก่อขึ้นกลายเป็นรากฐานสำหรับหลักสิบประการที่โด่งดังของเขา คือ "หลักการออกแบบที่ดี" (Good Design Principles): 
<templatestyles src="แม่แบบ:คำพูด/style.css" />“งานออกแบบที่ดีที่สุด คืองานออกแบบที่น้อยที่สุด”
บาสเกตเคส

"บาสเกตเคส"  เป็นเพลงของวงพังก์ร็อกอเมริกัน กรีนเดย์ เป็นเพลงที่ 7 และซิงเกิลที่ 3 จากสตูดิโออัลบัมชุดที่ 3 ของวง "ดูกี" (1994) เพลงขึ้นอันดับ 1 บนชาร์ตออลเทอร์นาทิฟซองส์ของนิตยสาร "บิลบอร์ด" นาน 5 อาทิตย์
นักร้องและมือกีตาร์ บิลลี โจ อาร์มสตรอง บอกว่า "บาสเกตเคส" เป็นเพลงเกี่ยวกับการต่อสู้กับความวิตกกังวลของเขา ก่อนที่เขาจะเป็นอาการแพนิกกำเริบในหลายปีถัดมา เขาคิดว่าเขาคงจะเป็นบ้า อาร์มสตรองยังให้ความเห็น ณ ตอนนั้นว่า "มีสิ่งเดียวที่ผมสามารถรู้ได้ว่าเกิดอะไรขึ้นคือเขียนเพลงเกี่ยวกับมันซะ"
"บาสเกตเคส" เป็นหนึ่งในเพลงที่โพรดิวซ์โดย ร็อบ คาวัลโล ที่เขาได้รับม้วนเดโม่จากกรีนเดย์ เขาได้เซ็นสัญญากับวงกับค่ายรีไพรส์เรเคิดส์ในกลางปี 1993 กรีนเดย์และคาวัลโลได้บันทึกเสียง "บาสเกตเคส" ในระหว่างเดือนกันยายนถึงตุลาคม 1993 ที่แฟนตาซีสตูดิโอส์ในเบิร์กลีย์ รัฐแคลิฟอร์เนีย
ชาร์ต.
<templatestyles src="Col-begin/styles.css"/>
เวลคัมทูพาราไดส์

"เวลคัมทูพาราไดส์"  เป็นซิงเกิลที่ 2 ของวงพังก์ร็อกอเมริกัน กรีนเดย์ เป็นเพลงแทร็กที่ 5 จากสตูดิโออัลบัมชุดที่ 3 "ดูกี" และออกเป็นซิงเกิลที่ 2 ในเดือนตุลาคม 1994 ในฉบับดั้งเดิมของเพลงนี้ปรากฏเป็นแทร็กที่ 3 ของสตูดิโออัลบัมชุดที่ 2 "Kerplunk" ส่วนในฉบับบนอัลบัม "ดูกี" ต่อมาบรรจุอยู่บนอัลบัมรวมเพลง "International Superhits!" ในปี 2001 เพลง "เวลคัมทูพาราไดส์" ยังอยู่ในวิดีโอเกม "" เพลงขึ้นอันดับ 56 บนชาร์ตฮอต 100 แอร์เพลย์
รายชื่อเพลง.
ความยาวรวม: 8:13
ชี (เพลงกรีนเดย์)

"ชี"  เป็นเพลงของวงพังก์ร็อกอเมริกัน กรีนเดย์ เป็นแทร็กที่ 8 จากอัลบัมชุดที่ 3 "ดูกี" วางตลาดเป็นซิงเกิลที่ 5 และซิงเกิลสุดท้ายของอัลบัม เพลงแต่งโดยหัวหน้าวง บิลลี โจ อาร์มสตรอง มีเรื่องราวเกี่ยวกับแฟนเก่าที่ได้แสดงบทกวีแนวนิยมสตรีที่ใช้ชื่อเดียวกับชื่อเพลงเขา เพื่อเป็นการตอบกลับ อาร์มสตรองจึงได้แต่งเนื้อเพลง "ชี" แล้วแสดงให้เธอเห็น ต่อมาเธอย้ายไปยังเอกวาดอร์ นั่นกระตุ้นให้อาร์มสตรองใส่เพลง "ชี" ไว้ในอัลบัม
โรงเรียนสันติวิทยาสรรพ์

โรงเรียนสันติวิทยาสรรพ์ (อักษรย่อ : ส.ว.ส.) หรือเรียกอย่างย่อว่า สันติวิทย์ เป็นโรงเรียนมัธยมศึกษาขนาดกลางในจังหวัดเลย เปิดการเรียนการสอนชั้นมัธยมศึกษาตอนต้นและชั้นมัธยมศึกษาตอนปลายแบบสหศึกษา เป็นโรงเรียนประจำอำเภอผาขาว จังหวัดเลย อยู่ในสหวิทยาเขตวังภูผาสังกัดสำนักงานเขตพื้นที่การศึกษามัธยมศึกษาเขต 19 สำนักงานคณะกรรมการการศึกษาขั้นพื้นฐาน กระทรวงศึกษาธิการ
ประวัติ.
โรงเรียนสันติวิทยาสรรพ์ ได้จัดตั้งขึ้นเมื่อวันที่ 9 มีนาคม 2522 ณ บริเวณที่ดินสาธารณประโยชน์บ้านพวยเด้ง ปัจจุบันมีเนื้อที่ทั้งหมด 216 ไร่ 40 ตารางวา โดยการจัดตั้งโรงเรียนเริ่มตั้งแต่ปี 2519 แต่พึ่งได้รับการจัดตั้งในปี 2522 โดยในปี พ.ศ. 2519 ชาวบ้านตำบลโนนปอแดง ตำบลท่าช้างคล้อง และตำบลโนนป่าซาง มีแนวคิดในการขอจัดโรงเรียนมัธยมศึกษาประจำตำบลให้ลูกหลานได้เรียนใกล้บ้าน แต่ยังไม่มีข้อยุติเกี่ยวกับที่จัดตั้ง ต่อมาในปี พ.ศ. 2521 สภาตำบลท่าช้างคล้องได้มีมติมอบที่ดินสาธารณประโยชน์บ้านพวยเด้ง ซึ่งเดิมเป็นที่เลี้ยงสัตว์ในโรงเรียน ประมาณ 150 ไร่ และชาวบ้านช่วยกันบริจาคทรัพย์ แรงงานปรับสถานที่และก่อสร้างอาคารชั่วคราว 1 หลัง เป็นอาคารไม้ชั้นเดียว หลังคามุงหลังกะสี ขนาด 2 ห้องเรียนหลังจากนั้นสภาตำบลท่าช้างคล้อง และตำบลโนนป่าซาง ได้ดำเนินการก่อตั้งเป็นโรงเรียนประจำตำบลท่าช้างคล้อง หลังจากนั้นในปี พ.ศ. 2522 กรมสามัญศึกษาได้อนุมัติให้โรงเรียนสันติวิทยาสรรพ์ ทำการเปิดสอนระดับชั้นมัธยาศึกษาปีที่ 1 ปีการศึกษา 2522 ตามประกาศกระทรวงศึกษาธิการ เรื่อง ตั้งโรงเรียนรัฐบาลประกาศ ณ วันที่ 9 มีนาคม 2522 และในปีนี้ นายประสิทธิ์ พจนธารี รักษาการในตำแหน่งครูใหญ่ ได้ขอรับบริจาคที่ดินเพิ่ม รวมเนื้อที่ทั้งหมด 216 ไร่ 40 ตารางวา
เนื่องจากกระทรวงมหาดไทยได้ประกาศตั้งกิ่งอำเภอผาขาวขึ้น โดยแยกการปกครองออกจากอำเภอภูกระดึง โรงเรียนสันติวิทยาสรรพ์ จึงตั้งขึ้นอยู่กับกิ่งอำเภอผาขาว ตั้งแต่วันที่ 15 กุมภาพันธ์ พ.ศ. 2531 และเปลี่ยนสภาพเป็นโรงเรียนประจำอำเภอ ต่อมากระทรวงมหาดไทย ได้ประกาศตั้งเป็นอำเภอผาขาวขึ้น ตั้งแต่วันที่ 4 พฤศจิกายน พ.ศ. 2536 ตามที่ตั้งโรงเรียนปัจจุบัน ตั้งแต่ปีการศึกษา 2537 เปิดสอนตั้งแต่ชั้นมัธยมศึกษาปีที่ 1 - 6 
ในปี พ.ศ. 2546 รัฐบาลปฏิรูประบบการศึกษา ยุบกรมสามัญศึกษาและตั้งสำนักงานคณะกรรมการการศึกษาขั้นพื้นฐานขึ้น โรงเรียนสันติวิทยาสรรพ์ จึงสังกัดสำนักงานคณะกรรมการการศึกษาขั้นพื้นฐานเข้าร่วมโครงการโรงเรียนแกนนำจัดการเรียนร่วม ของสำนักงานเขตพื้นที่การศึกษาเลยเขต 2 สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งแต่ปีการศึกษา 2551–ปัจจุบัน และในปี พ.ศ. 2552 โรงเรียนสันติวิทยาสรรพ์ผ่านการประเมินและรับรองเป็นโรงเรียนต้นแบบ 1 อำเภอ 1 โรงเรียนในฝัน (โรงเรียนดีใกล้บ้าน) รุ่นที่ 2 จากสำนักงานคณะกรรมการการศึกษาขั้นพื้นฐาน กระทรวงศึกษาธิการ เมื่อวันที่ 25 กันยายน พ.ศ. 2552 และในปีการศึกษา 2560 โรงเรียนสันติวิทยาสรรพ์ก็ได้รับการคัดเลือกและประเมิณให้เป็น ศูนย์การเรียนรู้ตามหลักปรัชญาของเศรษฐกิจพอเพียงด้านการศึกษาแห่งที่ 2 ของจังหวัดเลย 
ณ ปัจจุบัน โรงเรียนสันติวิทยาสรรพ์ มีอาคารเรียน 3 อาคาร อาคารปฏิบัติการ 3 หลัง อาคารชั่วคราว 1 หลัง หอประชุมใหญ่ชั้นเดียว 1 หลัง มีนักเรียน 1,013 คน จัดเป็นโรงเรียนมัธยมศึกษาขนาดกลาง ปัจจุบันมีนายจักรพงศ์ แถลงกัณฑ์ เป็นผู้อำนวยการโรงเรียนสันติวิทยาสรรพ์
สถานที่ภายในโรงเรียน.
โรงเรียนสันติวิทยาสรรพ์มีอาคารเรียน 3 หลัง อาคารปฏิบัติการ 3 หลัง อาคารชั่วคราว 1 หลัง หอประชุม 1 หลัง และสถานที่ต่าง ๆ ดังนี้
ท่าอากาศยานนานาชาติอาทาทืร์ค

ท่าอากาศยานนานาชาติอาทาทืร์ค (IATA: ISL, ICAO: LTBA) (ตุรกี: İstanbul Atatürk Havaliman) เป็นท่าอากาศยานนานาชาติ ในเมืองอิสตันบูลและเป็นท่าอากาศที่ใหญ่เป็นอันดับสองของประเทศตุรกี รองจากท่าอากาศยานนานาชาติอิสตันบูลแห่งใหม่ ท่าอากาศยานนานาชาติอตาเติร์ก เริ่มเปิดใช้งานในปี ค.ศ. 1912 (พ.ศ. 2455) โดยเป็นฐานการบินทางทหาร ตั้งอยู่ห่างจากใจกลางเมือง 24 กิโลเมตร ในอดีตเป็นฐานการบินหลักของสายการบินเตอร์กิชแอร์ไลน์ และให้บริการแก่ประชาชนทั่วไปในเดือนกุมภาพันธ์ ค.ศ. 2017 (พ.ศ. 2560) ท่าอากาศยานนานาชาติอตาเติร์กได้ให้บริการเที่ยวบินตรงถึง 273 เที่ยวบิน ส่งผลให้ท่าอากาศยานนานาชาติอตาเติร์กเป็นท่าอากาศยานที่มีจำนวนเที่ยวบินตรงมากที่สุดเป็นอันดับที่ 2 ของโลก รองจากท่าอากาศยานนานาชาติแฟรงก์เฟิร์ต
ปัจจุบัน ท่าอากาศยานนานาชาติอิสตันบูลอาทาทืร์ค ให้บริการเที่ยวบินขนส่งสินค้าของ เตอร์กิช แอร์ไลน์ คาร์โก เป็นหลัก โดยสายการบินเตอร์กิชแอร์ไลน์ ได้ย้ายฐานการบินไปท่าอากาศยานนานาชาติอิสตันบูลแห่งใหม่ เมื่อวันที่ 6 เมษายน พ.ศ. 2562 เวลา 02.00น. ตามเวลาท้องถิ่นของประเทศตุรกี
รายละเอียดท่าอากาศยาน.
อาคารผู้โดยสาร.
ท่าอากาศยานนานาชาติอาทาทืร์ค มีอาคารผู้โดยสารหลักจำนวน 2 หลังซึ่งเชื่อมถึงกัน โดยแบ่งเป็น
อาคารผู้โดยสารภายในประเทศ.
อาคารผู้โดยสารภายในประเทศเป็นอาคารขนาดเล็ก ให้บริการโดยเตอร์กิชแอร์ไลน์ ภายหลังการเปิดใช้อาคารผู้โดยสารระหว่างประเทศ อาคารนี้ได้ให้บริการทั้งเที่ยวบินภายในประเทศและระหว่างประเทศ โดยประกอบด้วยเคาร์ทเตอร์บริการ และจุดเชื่อมต่ออากาศยานจำนวน 12 จุด ชั้น 1 ประกอบด้วยสายพานลำเลียงกระเป๋าจำนวน 5 สายพานและอยู่เยื้องกับอาคารผู้โดยสารระหว่างประเทศ
อาคารผู้โดยสารระหว่างประเทศ.
อาคารผู้โดยสารระหว่างประเทศ ได้เริ่มให้บริการครั้งแรกในปี ค.ศ. 2000 (พ.ศ. 2543) โดยให้บริการเฉพาะเที่ยวบินระหว่างประเทศ อาคารผู้โดยสารหลังนี้ประกอบด้วยเคาน์เตอร์บริการ จำนวน 8 จุด ร้านค้า และร้านอาหารจำนวนมากในฝั่งผู้โดยสารขาออก อาคารหลังนี้ยังประกอบด้วยจุดเชื่อมต่ออากาศยานจำนวน 27 จุด และสายพานรับกระเป๋าจำนวน 11 สายพาน อาคารหลังนี้สามารถรองรับอากาศยานขนาดใหญ่ เช่น โบอิง 777 
นอกจากนี้ท่าอากาศยานนานาชาติอาทาทืร์คยังมีอาคารผู้โดยสารสำหรับการบินทั่วไป (การบินอิสระ) และอาคารสำหรับให้บริการขนส่งสินค้าทางอากาศซึ่งสามารถรองรับการขนส่งสินค้าแช่เย็นและสินค้าที่มีกัมมันตรังสีเป็นส่วนประกอบ
สายการบินและจุดหมายปลายทาง.
จุดหมายปลายทาง.
ท่าอากาศยานนานาชาติอาทาทืร์ค ให้บริการแก่หลากหลายสายการบิน ไปยังจุดหมายปลายทางมากมาย เช่น เตอร์กิชแอร์ไลน์ (TK) เอมิเรตส์แอร์ไลน์ (EK) เป็นต้น ปัจจุบัน ทุกสายการบินได้ย้ายไปทำการบิน ณ ท่าอากาศยานนานาชาติอิสตันบูลแห่งใหม่
เจ้าชายไอเทิล ฟรีดริช แห่งปรัสเซีย

พลตรี เจ้าชายไอเทิล ฟรีดริช  หรือพระนามเต็มคือ วิลเฮล์ม ไอเทิล ฟรีดริช คริสทีอัน คาร์ล แห่งปรัสเซีย  ทรงเป็นพระราชโอรสองค์รองในจักรพรรดิวิลเฮ็ล์มที่ 2 แห่งเยอรมนี กับพระนางเอากุสทา วิกทอรีอา แห่งเชลสวิจ-ฮ็อลชไตน์ 
เจ้าชายไอเทิลทรงเสกสมรสกับดัชเชสโซฟีอา ชาร์ล็อทเทอ แห่งโอลเดินบวร์ค ในวันที่ 27 กุมภาพันธ์ ค.ศ. 1906 ที่กรุงเบอร์ลิน ต่อมาทั้งคู่ได้หย่ากันในวันที่ 20 ตุลาคม ค.ศ. 1926 ด้วยข้อกล่าวหาว่าดัชเชสคบชู้ ทั้งสองไม่มีพระโอรส–ธิดาด้วยกัน เจ้าชายไอเทิลเข้ารับราชการทหารในกองทัพเยอรมัน และได้มีส่วนร่วมในแนวรบฝั่งรัสเซียในสงครามโลกครั้งที่หนึ่งในปี 1915 พระองค์ได้พบกับมันเฟรท ฟ็อน ริชท์โฮเฟิน โดยบังเอิญในสนามรบ ทั้งสองหลบอยู่ใกล้แนวพุ่มไม้เพื่อหลบทหารรัสเซีย แต่ปรากฏว่าคนเหล่านั้นกลับเป็นทหารของเจ้าชายไอเทิลเสียเอง
ในช่วงที่จักรวรรดิเยอรมันใกล้แพ้สงคราม เจ้าชายมัคซีมีลีอานแห่งบาเดิน นายกรัฐมนตรีจักรวรรดิ และฟรีดริช เอเบิร์ท หัวหน้าพรรคสังคมประชาธิปไตย หารือกันว่าจะอัญเชิญเจ้าชายไอเทิลเป็นผู้สำเร็จราชการแผ่นดิน หลังการสละราชสมบัติของจักรพรรดิวิลเฮ็ล์มที่ 2 แต่แล้วแผนการดังกล่าวก็ล้มเหลว เมื่อการปฏิวัติปะทุขึ้นกรุงเบอร์ลินเมื่อวันที่ 9 พฤศจิกายน 1918 ซึ่งในวันดังกล่าว นายกรัฐมนตรีบาเดินลาออก และยกตำแหน่งให้แก่เอเบิร์ท เอเบิร์ทเรียนเชิญให้บาเดินเป็นผู้สำเร็จราชการแผ่นดิน แต่ได้รับการปฏิเสธ เอเบิร์ทจึงคิดจะเดินทางไปเรียนเชิญเจ้าชายไอเทิล แต่ในระหว่างที่เอเบิร์ทยังไม่ทันทำอะไร ฟิลลิพ ไชเดอมัน ก็ทำการประกาศต่อฝูงชนหน้าอาคารไรชส์ทาคว่าจักรวรรดิสิ้นสุดสงแล้ว และประกาศสถาปนาสาธารณรัฐ
หลังการเปลี่ยนแปลงการปกครอง เจ้าชายไอเทิล ฟรีดริช พยายามทำกิจกรรมเรียกร้องให้ฟื้นฟูระบอบกษัตริย์แห่งปรัสเซีย แต่ก็ไม่เป็นผล
ในปี 1921 ศาลอาญากรุงเบอร์ลินได้ไต่สวนคดีที่พระองค์ได้ฉ้อโกงเงินโอน 300,000 มาร์ค และพิพากษาให้ปรับพระองค์เป็นเงิน 5,000 มาร์ค
หญ้าโขมง

หญ้าโขมง (ชื่อวิทยาศาสตร์: "Saccharum procerum") เป็นพืชในสกุลอ้อย มีถิ่นกำเนิดในเนปาล ตอนใต้ของจีนถึงอินโดจีน ลักษณะเป็นไม้ล้มลุกอายุหลายปี สูงได้ถึง 3-4 เมตร ลำต้นขึ้นเป็นกอแน่น ใบแคบยาว ปลายเรียวแหลม ดอกออกเป็นช่อขนาดใหญ่ทรงกระบอกกลม ยาว 30-50 เซนติเมตร เมื่อแก่มีขนสีขาวเงินหรือขาวอมน้ำตาลอ่อน ฟูนุ่ม
ใบหญ้าโขมงใช้ทำเชือกหรือสานทำของใช้ได้
โกปาเดลเรย์ ฤดูกาล 2018–19

โกปาเดลเรย์ ฤดูกาล 2018–19 จะจัดขึ้นเป็นครั้งที่ 117 ของ โกปาเดลเรย์. ทีมชนะเลิศจะได้สิทธิ์ลงแข่งใน ยูฟ่ายูโรปาลีก ฤดูกาล 2019–20 รอบแบ่งกลุ่ม.
บาร์เซโลนา คือแชมป์เก่าเมื่อฤดูกาลที่ผ่านมา.
รอบแรก.
41 ทีมเข้าสู่การแข่งขันที่รอบนี้. ห้าทีม เซกุนดา เบ หรือ เตร์เซราดิบิซิออน นั้นในฤดูกาลที่แล้วไม่ได้ลงเล่นในเตร์เซรา ดิบิซิออนจึงได้รับสิทธิ์บาย. The rest were paired according to proximity criteria.
ระหว่างการจับสลาก, บิยาโนเบนเซ, มูร์เซีย, บาดาโลนา, ตูเดลาโน และ โลร์กา เอฟเซ ได้รับสิทธิ์บายเข้าสู่รอบสอง.
รอบสอง.
22 ทีม เซกุนดา ดิบิซิโอน จะได้ผ่านเข้าสู่การแข่งขันที่รอบนี้และจะเข้าร่วมโดยทีมที่ชนะเลิศของรอบที่ผ่านมา, ยกเว้น มูติลเบรา นั้นได้รับสิทธิ์บายสู่รอบสาม. แต่ละทีมจากเซกุนดา ดิบิซิโอนจะถูกจับสลากมาพบกันเองได้. 
รอบสาม.
ทีมจาก เซกุนดา ดิบิซิโอนจะต้องมาเผชิญหน้ากันเอง, ยกเว้น มายอร์กา ที่ได้รับสิทธิ์บายผ่านเข้าสู่รอบ 32 ทีมสุดท้าย.
รอบสุดท้าย.
การจับสลากสำหรับรอบ 32 ทีมสุดท้าย ได้จัดขึ้นเมื่อวันที่ 19 ตุลาคม ค.ศ. 2018 ที่ ลา ซิอูดัด เดล ฟุตโบล, ลัส โรซัส เด มาดริด. ในรอบนี้, ทีมจาก ลาลิกา ทั้งหมดได้ผ่านเข้าสู่การแข่งขัน.
การประกบคู่ รอบ 32 ทีมสุดท้าย สรุปได้ดังนี้: หกทีมที่เหลือที่มีส่วนร่วมใน เซกุนดาดิบิซิออน เบ ฤดูกาล 2018–19 และ เตร์เซรา ดิบิซิออน ต้องเผชิญหน้ากับสี่ทีม ลาลิกา ฤดูกาล 2018–19 ที่ได้สิทธิ์เข้าสู่การแข่งขันยูฟ่าแชมเปียนส์ลีกและสองจากสามทีมที่ได้สิทธิ์เข้าสู่การแข่งขันยูฟ่ายูโรปาลีก. ห้าทีมที่เหลือที่มีส่วนร่วมใน เซกุนดา ดิบิซิออน ต้องเผชิญหน้ากับทีมยูโรปาลีกล่าสุดที่ไม่ได้ร่วมการจับสลากครั้งก่อนหน้านี้และทีมลาลิกาทีมอื่นๆ. ทีมที่เหลือจะต้องเผชิญหน้ากันเอง.
รอบ 8 ทีมสุดท้าย.
การจับสลากสำหรับรอบ 8 ทีมสุดท้าย จัดขึ้นเมื่อวันที่ 18 มกราคม ค.ศ. 2019 ที่ ซิอูดัด เดล ฟุตโบล ใน ลัส โรซัส, มาดริด.
ทั้งหมดทีมที่เหลือคือมาจากระดับสูงสุด.
รอบรองชนะเลิศ.
การจับสลากสำหรับรอบรองชนะเลิศจัดขึ้นในวันที่ 1 กุมภาพันธ์ ค.ศ. 2019 ที่สังเวียนของนัดชิงชนะเลิศของการแข่งขัน, สนามกีฬา เบนีโต บียามาริน.
ทั้งหมดสี่ทีมที่เหลือเข้ามาจากโถที่ 2, ซึ่งประกอบไปด้วยทีมที่มาจากการแข่งขันฟุตบอลสโมสรยุโรป.
รอบชิงชนะเลิศ.
รอบชิงชนะเลิศจะจัดขึ้นในวันที่ 25 พฤษภาคม พ.ศ. 2562 (ค.ศ. 2019) ระหว่าง บาร์เซโลนา และ บาเลนเซีย ที่ สนามกีฬาเบนีโต บียามาริน ใน เซบิยา.
อันดับผู้ทำประตูสูงสุด.
ในตัวหนา, ผู้เล่นที่ยังอยู่ต่อคืออยู่ในการแข่งขัน.
ออลสตาร์ (เพลง)

"ออลสตาร์" เป็นเพลงโดย Smash Mouth วงดนตรีร็อกชาวอเมริกัน ถูกปล่อยมาเมื่อ 4 พฤษภาคม 1999 และเป็งซิงเกิลที่สองในอัลบั้ม "Astro Lounge" ของวงนี้ และถือว่าเป็นหนึ่งในเพลงที่ได้รับความสำเร็จมากที่สุดของวงนี้ มีอันดับสูงสุดเป็นอันดับที่ 4 ใน "Billboard" Hot 100 และมีการใช้เพลงนี้ในการ์ตูนแอนิเมชันเรื่องเชร็ค เพื่อโปรโมตแอนิเมชันนี้
ชาร์ต.
<templatestyles src="Col-begin/styles.css"/>
ฮิมน์ฟอร์เดอะวีกเอนด์

"Hymn for the Weekend" เป็นเพลงจากกลุ่มร็อคอังกฤษโคลด์เพลย์ และเสียงจากนักร้องชาวอเมริกันบียอนเซ่ เพลงนี้ได้รับการปล่อยตัวในวันที่ 25 มกราคม 2016 เป็นเพลงที่สองจากอัลบั้มที่ 7 ของโคลด์เพลย์ "A Head Full of Dreams" เพลงนี้เขียนโดยสมาชิกในกลุ่มโคลด์เพลย์ และทำโดย Rik Simpson, อะวีชี, Digital Divide, และสตาร์เกต มิวสิกวิดีโอเพลงนี้ถ่ายทำในอินเดียและเป็นมิวสิกวิดีโอยอดนิยมในยูทูบ
ชาร์ต.
<templatestyles src="Col-begin/styles.css"/>
ขีปนาวุธปล่อยจากเรือดำน้ำ

ขีปนาวุธปล่อยจากเรือดำน้ำ (หรือ SLBM) เป็นขีปนาวุธที่ติดตั้งและสามารถปล่อยจากเรือดำน้ำได้ ปัจจุบันได้มีการพัฒนาจนสามารถบรรทุกหัวรบกลับสู่ชั้นบรรยากาศชนิดแยกเป้าโจมตีได้ หรือ MIRV ได้อีกด้วย โดยแต่ละหัวรบเป็นหัวรบนิวเคลียร์ที่สามารถกำหนดเป้าโจมตีแยกค่างหากจากกันได้ ระยะทำการของขีปนาวุธทิ้งตัวติดเรือดำน้ำในปัจจุบัน มีความใกล้เคียงกับขีปนาวุธข้ามทวีป ซึ่งมีระยะทำการมากกว่า 
ประวัติ.
แนวคิดการปล่อยขีปนาวุธจากเรือดำน้ำได้รับการพัฒนาขึ้นในช่วงท้ายของสงครามโลกครั้งที่สอง และทวีความเข้มข้นขึ้นในยุคสงครามเย็น เรือดำน้ำโจมตีชั้นซูลู (Zulu-class submarine) ของสหภาพโซเวียตประสบความสำเร็จในการปล่อยขีปนาวุธติดเรือดำน้ำ R-11FM จากการยิงใต้น้ำได้เป็นครั้งแรกของโลกในปี ค.ศ. 1955. ทางฝั่งกองทัพเรือสหรัฐอเมริกาเริ่มต้นจากการปรับปรุงขีปนาวุธจูปิเตอร์ของกองทัพบก แต่ภายหลังหันมาพัฒนาจรวดเชื้อเพลิงแข็งซึ่งมีขนาดเล็กกว่า และเหมาะกับการติดตั้งในเรือดำน้ำมากกว่า. หัวหน้าฝ่ายปฏิบัติการกองทัพเรือสหรัฐ (Chief of Naval Operations) ในขณะนั้นจึงทุ่มทรัพยากรทางการวิจัยของกองทัพเรือเพื่อพัฒนาขีปนาวุธแบบเชื้อเพลิงแข็ง "โพลาริส" ขึ้น และประสบความสำเร็จในการยิงขีปนาวุธ โพลาริส-เอ1 จากเรือดำน้ำติดตั้งขีปนาวุธทิ้งตัวพลังงานนิวเคลียร์ (SSBN) "ยูเอสเอส จอร์จ วอชิงตัน" (SSBN-598) เมื่อเดือนธันวาคม ค.ศ. 1959. ในระยะแรกขีปนาวุธโพลาริสมีระยะโจมตีอยู่ในพิสัยกลาง คือ ราว แต่พอถึงปลายทศวรรษที่ 1960 กองทัพเรือสหรัฐสามารถพัฒนาจรวดโพลาริสรุ่นใหม่ (โพลาริส-เอ3) ซึ่งมีรัศมีปฏิบัติการถึง เป็นผลสำเร็จ. ด้วยเหตุนี้ขีปนาวุธทิ้งตัวติดเรือดำน้ำ (SLBMs) ของอเมริกาทั้งหมดจึงใช้เทคโนโลยีจรวดเชื้อเพลิงแข็งมาจวบจนปัจจุบัน
พอถึงช่วงต้นทศวรรษที่ 1970 กองทัพเรือสหรัฐฯ ก็พัฒนาขีปนาวุธโพเซดอน ขึ้นเพื่อเข้าประจำการแทนที่โพลาริส. ขีปนาวุธโพเซดอนมีขีดความสามารถแบบ MIRV สูง โดยสามารถบรรทุกหัวรบที่โปรแกรมแยกเป้าโจมตีได้ถึง 14 หัวรบ และพอถึงปลายทศวรรษที่ '70s สหรัฐอเมริกาก็สามารถพัฒนาขีปนาวุธทอดตัวพิสัยไกลเพื่อติดตั้งในเรือดำน้ำนิวเคลียร์ได้สำเร็จ ได้แก่ ขีปนาวุธไทรเดนท์ I (C-4) ซึ่งมีพิสัยโจมตีถึง โดยสามารถติดตั้งหัวรบแยกเป้าโจมตีได้ 8 หัวรบ.
ไทยลีก 3 ฤดูกาล 2562

ไทยลีก 3 ฤดูกาล 2562 หรือออมสินลีกโปร ฤดูกาล 2562 ตามชื่อผู้สนับสนุนคือ ธนาคารออมสิน เป็นการแข่งขันฟุตบอลไทยลีก 3 ที่จัดขึ้นในปี พ.ศ. 2562 ซึ่งเป็นการแข่งขันฟุตบอลในระดับที่ 3 ตามระบบพีระมิดลีกฟุตบอลไทย เป็นการแข่งขันฤดูกาลที่ 3 นับตั้งแต่ก่อตั้งลีกในปี พ.ศ. 2560 มีสโมสรเข้าร่วมการแข่งขันทั้งหมด 28 สโมสร โดยเป็นสโมสรที่ตกชั้นจากไทยลีก 2 ฤดูกาล 2561 จำนวน 2 สโมสร และสโมสรที่เลื่อนชั้นจากไทยลีก 4 ฤดูกาล 2561 จำนวน 3 สโมสร ทั้งหมด 28 สโมสรจะแบ่งออกเป็นสองโซนตามที่ตั้งทางภูมิศาสตร์ ได้แก่ตอนบนและตอนล่างโซนละ 14 สโมสร โดยในปีนี้ทางฝ่ายจัดการแข่งขันได้เพิ่มจำนวนสโมสรที่ตกชั้นลงไปแข่งขันในไทยลีก 4 ฤดูกาลถัดไปจากเดิมเป็น 4 สโมสร โดยแบ่งเป็นตอนบน 2 สโมสรและตอนล่าง 2 สโมสร
หลังจากที่สีหมอกถูกสมาคมฟุตบอลระงับสมาชิกภาพเนื่องจากค้างชำระค่าจ้างผู้เล่นและเจ้าหน้าที่สโมสรเป็นระยะเวลานาน ทำให้สีหมอกถูกตัดสิทธิ์การแข่งขัน ผลการแข่งขัน 5 นัดที่ผ่านมาทั้งหมดของสโมสรเป็นโมฆะ และเหลือสโมสรที่เข้าแข่งขันเพียง 27 สโมสร
ขอนแก่น ยูไนเต็ดและนครปฐม ยูไนเต็ดได้เลื่อนชั้นสู่ไทยลีก 2 หลังจากเลื่อนชั้นขึ้นมาจากไทยลีก 4 ในฤดูกาลที่แล้ว โดยทั้งสองสโมสรได้ตำแหน่งชนะเลิศตอนบนและตอนล่างตามลำดับ สโมสรที่สามที่เลื่อนชั้นสู่ไทยลีก 2 ได้แก่ แพร่ ยูไนเต็ดซึ่งชนะแกรนด์ อันดามัน ระนอง ยูไนเต็ดในรอบชิงอันดับที่ 3 ด้วยผลประตูรวม 1–0 ในขณะที่มีสโมสรที่ตกชั้นลงไปแข่งขันในไทยลีก 4 จำนวน 3 สโมสรได้แก่ ทหารบก สุราษฎร์ธานี และนาวิกโยธิน ยูเรก้า
อย่างไรก็ตาม หลังจากสโมสรฟุตบอลอาร์มี่ ยูไนเต็ดประกาศยุบสโมสร ทำให้แกรนด์ อันดามัน ระนอง ยูไนเต็ดเลื่อนชั้นขึ้นไปแข่งขันไทยลีก 2 เป็นทีมที่ 4
สโมสร.
สโมสรที่เข้าร่วมการแข่งขันในฤดูกาล 2562 มีทั้งหมด 28 สโมสร ได้แก่
ตอนบน.
<templatestyles src="Col-begin/styles.css"/>
ตอนล่าง.
<templatestyles src="Col-begin/styles.css"/>
รอบระดับประเทศ.
ทีมชนะเลิศจากตอนบนและตอนล่างจะแข่งขันกันในรอบชิงชนะเลิศ ในขณะที่ทีมรองชนะเลิศจากตอนบนและตอนล่างจะแข่งขันกันในรอบชิงอันดับที่ 3 ซึ่งทีมที่ได้อันดับที่ 3 จะได้สิทธิเลื่อนชั้นสู่ไทยลีก 2 ต่อจากทีมชนะเลิศทั้งสองโซน โดยการจับสลากประกบคู่มีขึ้นในวันที่ 3 กันยายน 2562 ที่ห้องประชุมชั้น 25 อาคารเฉลิมพระเกียรติ การกีฬาแห่งประเทศไทย
รอบชิงชนะเลิศ.
คู่ชิงชนะเลิศในฤดูกาลนี้เป็นคู่เดียวกับคู่ชิงชนะเลิศไทยลีก 4 ฤดูกาล 2561 โดยในฤดูกาลที่แล้วนครปฐม ยูไนเต็ดเป็นฝ่ายชนะด้วยผลประตูรวม 5–4 อย่างไรก็ตาม ในฤดูกาลนี้ขอนแก่น ยูไนเต็ดกลับมาเอาชนะได้ด้วยผลประตูรวม 4–2
ณรงค์พันธ์ จิตต์แก้วแท้

พลเอก ณรงค์พันธ์ จิตต์แก้วแท้ หรือชื่อเกิดว่า มณเฑียร แก้วแท้ (เกิด 1 มกราคม พ.ศ. 2506) เป็นนายทหาร และนักการเมืองชาวไทย เป็นอดีตผู้บัญชาการทหารบกคนที่ 42 เคยเป็นสมาชิกสภานิติบัญญัติแห่งชาติ และยังดำรงตำแหน่งสมาชิกวุฒิสภาชุดที่ 12 โดยตำแหน่ง
ประวัติ.
ชีวิตส่วนตัว.
ณรงค์พันธ์ (ชื่อเดิม มณเฑียร แก้วแท้) เกิดเมื่อวันที่ 1 มกราคม พ.ศ. 2506 มีชื่อเล่นว่า "บี้" สมรสกับ พ.อ.หญิง พิมพ์พิศา จิตต์แก้วแท้ มีบุตร 1 คน
การศึกษา.
ก่อนเข้ารับราชการ ศึกษาโรงเรียนอำนวยศิลป์ รุ่นที่ 53 ในปี พ.ศ. 2521 สำเร็จการศึกษาจากโรงเรียนเตรียมทหาร รุ่นที่ 22 ปริญญาตรีวิทยาศาตรบัณฑิต โรงเรียนนายร้อยพระจุลจอมเกล้า รุ่นที่ 33 ปริญญาโทศิลปศาสตรมหาบัณฑิต โรงเรียนเสนาธิการทหารบก (หลักสูตรหลักประจำ ชุดที่ 73) นอกจากนี้ยังสำเร็จการฝึกหลักสูตรส่งทางอากาศ รุ่นที่ 153, หลักสูตรจู่โจม รุ่นที่ 78, หลักสูตรชั้นนายร้อย เหล่าทหารราบ รุ่นที่ 78 และหลักสูตรชั้นนายพัน เหล่าทหารราบ รุ่นที่ 56 การศึกษาต่างประเทศ หลักศูตรชั้นนายร้อยทหารราบ และหลักสูตรนายทหารเครื่องยิงลูกระเบิด ณ ค่ายเบนนิ่ง รัฐจอร์เจีย สหรัฐ
การรับราชการ.
เขาเข้ารับราชการตำแหน่งที่สำคัญ ได้แก่ 
การปฏิบัติราชการพิเศษ.
กระทั่งวันที่ 12 กันยายน พ.ศ. 2566 ได้มีพระบรมราชโองการโปรดเกล้าฯ ให้รับโอน พล.อ. ณรงค์พันธ์ ผู้บัญชาการทหารบก (อัตราพลเอกพิเศษ) มาสังกัดหน่วยบัญชาการถวายความปลอดภัยรักษาพระองค์ และให้ดำรงตำแหน่ง ผู้บัญชาการสำนักงานนายทหารปฏิบัติการพิเศษในพระองค์พระบาทสมเด็จพระเจ้าอยู่หัวฯ หน่วยบัญชาการถวายความปลอดภัยรักษาพระองค์ (อัตราพลเอกพิเศษ)
ความเห็นทางการเมือง.
ณรงค์พันธ์ให้สัมภาษณ์สื่อมวลชน เป็นครั้งแรกภายหลังเข้ารับตำแหน่ง โดยอ้างว่ากองทัพไม่มีความคิดรัฐประหาร และให้ผู้ประท้วง "ปฏิรูปตัวเองก่อน" ในเดือนพฤศจิกายน 2563 เขาให้สัมภาษณ์ว่าจะไม่ปกป้องคนผิดกรณีพลทหารพิชวัฒน์ผูกคอตายในค่ายทหาร เขาทวงถามความรับผิดชอบจากผู้ประท้วงที่ไปชุมนุมที่ "พื้นที่ศักดิ์สิทธิ์" ของกรุงเทพมหานคร เขามีท่าทีตอบรับคำขอของนายทหารเกษียณนายหนึ่งที่ให้ช่วยดูแล พล.อ. ประยุทธ์ จันทร์โอชา
ในปี 2565 จากกรณีโฆษณาของลาซาดาที่มีคนนั่งวีลแชร์นั้น ทำให้เขาสั่งห้ามพาหนะของลาซาดาเข้าค่ายทหารทั่วประเทศ และห้ามหน่วยงานของกองทัพบกสั่งซื้อของจากบริษัทดังกล่าว เขากล่าวหาว่าโฆษณาดังกล่าวล้อเลียนผู้พิการ และอาจกระทบถึงสถาบันพระมหากษัตริย์ คนไทยควรเคารพสิทธิเสรีภาพของผู้พิการตามหลักเรื่องสิทธิมนุษยชนซึ่งเป็นกฎหมายสากล และกล่าวอีกว่า "เบี่ยงเบนทางร่างกาย หรือเบี่ยงเบนทางอะไรได้ แต่อย่าเบี่ยงเบนทางจิตใจ พยายามทำจิตใจให้สูงเข้าไว้"
ปีต่อมาไม่กี่วันก่อนการเลือกตั้งใหญ่ เขากล่าวว่าจะไม่มีการปฏิวัติหรือรัฐประหารอีก และขอความร่วมมือสื่อมวลชนไม่ถามเรื่องนี้กับกองทัพ
เครื่องราชอิสริยาภรณ์.
พลเอก ณรงค์พันธ์ จิตต์แก้วแท้ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
มาฟัลดา ฟ็อน เฮ็สเซิน

มาฟัลดา ฟ็อน เฮ็สเซิน หรือ เจ้าหญิงมาฟัลดาแห่งเฮ็สเซิน  ประสูติเมื่อวันที่ 6 กรกฎาคม พ.ศ. 2508 ณ คีล ประเทศเยอรมนี เป็นพระธิดาพระองค์ใหญ่ในโมริทซ์ แลนด์เกรฟแห่งเฮ็สเซิน และเจ้าหญิงทาทีอานาแห่งไซน์-วิทเกินชไตน์-แบร์เลอบวร์ค เป็นพระนัดดาในเจ้าหญิงมาฟัลดาแห่งซาวอย (พระนามของพระองค์มาจากเจ้าหญิงมาฟัลดาแห่งซาวอย พระอัยยิกา) เป็นพระราชปนัดดาในพระเจ้าวิคเตอร์ เอ็มมานูเอลที่ 3 แห่งอิตาลี ทางฝ่ายพระบิดา ส่วนฝ่ายพระมารดานั้น เป็นพระภาคิไนยใน เจ้าชายริชชาร์ทแห่งไซน์-วิทเกินชไตน์-แบร์เลอบวร์ค ด้านการศึกษานั้น พระองค์เรียนที่มหาวิทยาลัยนิวยอร์ก และทรงศึกษาระดับปริญญาโทในการออกแบบ หลังจากจบการศึกษาทรงงานด้านเครื่องแต่งกายเกี่ยวกับวัฒนธรรมโรมันร่วมกับแพทริก คินมอนธ์ ทั้งนี้ยังทรงทำหน้าที่เป็นทูตให้กับอาร์มานี่ ด้านการประชาสัมพันธ์
เสกสมรส.
มาฟัลดา ฟ็อน เฮ็สเซิน ทรงเสกสมรสครั้งแรกกับ เอนริโก มาร์โน ซินซาโน เมื่อวันที่ 8 กรกฎาคม พ.ศ. 2532 หลังจากนั้นไม่นาน ทั้ง 2 หย่าจากกัน ไม่มีพระบุตร ต่อมาทรงเสกสมรสครั้งที่ 2 กับ คาร์โล แกลนดอน เมื่อวันที่ 19 ธันวาคม พ.ศ. 2534 โดยการสมรสครั้งนี้มีพระบุตร 2 คนคือ
ต่อมาทรงหย่าขาดจากพระสวามีคนที่ 2 ใน พ.ศ. 2542 และเสกสมรสครั้งที่ 3 กับ เคานต์แฟร์ดีนันโด เบียชิส เปียทริซ เมื่อวันที่ 14 กรกฎาคม พ.ศ. 2543 และหย่าจากกันใน พ.ศ. 2557 มีพระบุตร 2 คนคือ
นกจาบฝนแองโกลา

นกจาบฝนแองโกลา  เป็นนกจาบฝนในครอบครัว Alaudidae พบได้ทางตะวันออกเฉียงใต้ของแอฟริกา โดยเฉพาะอย่างยิ่งแองโกลา, สาธารณรัฐประชาธิปไตยคองโก, แทนซาเนีย, และแซมเบีย ประกอบด้วยสามสปีชีส์ย่อย ที่อยู่อาศัยตามธรรมชาติคือกึ่งเขตร้อน (subtropical) หรือเขตร้อนที่แห้ง (tropical dry) หรือเปียกตามฤดูกาล ทุ่งหญ้าที่ราบลุ่ม
นกจาบฝนของวิลเลียมส์

นกจาบฝนของวิลเลียมส์  หรือที่รู้จักกันในชื่อ Marsabit lark และ Williams's bush lark เป็นสปีชีส์ของนกจาบฝนในครอบครัว Alaudidae ตั้งชื่อตาม จอห์น จี. วิลเลียมส์ นักปักษีวิทยาจากอังกฤษซึ่งเป็นผู้ดูแลพิพิธภัณฑ์ Coryndon ในกรุงไนโรบี, เคนยา (ปัจจุบันเรียกว่าพิพิธภัณฑ์แห่งชาติเคนยา) ค้นพบเมื่อ 1955 นักปักษีวิทยายังคงไม่ทราบชีวิตและระบบนิเวศน์วิทยาของนกนี้
นกจาบฝนของบาร์โลว์

นกจาบฝนของบาร์โลว์  (Calendulauda barlowi) เป็นสปีชีส์ของนกจาบฝนในสกุล Alaudidae ตั้งชื่อตาม ชาร์ล บาร์โลว์ นักธุรกิจและนักอนุรักษ์ชาวแอฟริกาใต้ ถูกพบในนามิเบียและแอฟริกาใต้ที่มีถิ่นที่อยู่ตามธรรมชาติของมันคือกึ่งเขตร้อนชืหรือเขตร้อนแล้ง มันถูกคุกคามโดยการสูญเสียถิ่นที่อยู่ มีสามสปีชีส์ย่อย
นกจาบฝน

นกจาบฝน หรือ นกลาร์ค  เป็นนกเกาะคอนในวงศ์ Alaudidae นกลาร์คมีการแพร่กระจายเป็นจำนวนมาก และส่วนใหญ่จะอยู่ที่ทวีปแอฟริกา และมี Horned lark เป็นนกลาร์คชนิดเดียวในทวีปอเมริกา และนกจาบฝนเสียงใส (Horsfield's bush lark) ในออสเตรเลีย ถิ่นอาศัยมีความหลากหลายกันมาก แต่หลายชนิดอาศัยอยู่ในพื้นที่แห้งแล้ง
อิเลวฮาซู

อิเลวฮาซู  เป็นเกาะที่ไม่มีคนอาศัยอยู่ในหมู่เกาะบาร์ลาเวนตุ  ในประเทศกาบูเวร์ดี มีขนาด #เปลี่ยนทาง มีอิเลวบรังกุ  อยู่ทางด้านตะวันตกและเซานิโคเลา  โดยมีระยะทาง จากเซานิโคเลา โดยเกาะนี้ ซันตาลูเซีย  และอิเลว บรังโก อยู่ในรายการมรดกโลกขององค์การยูเนสโก และเป็นส่วนหนึ่งของเขตคุ้มกัน "Reserva Natural Integral de Santa Luzia"
นกจาบฝนฮาซู

นกจาบฝนฮาซู ("Alauda razae") หรือในชื่อ Cape Verde Islands lark, Raso Island lark, Raso short-toed lark และ Razo skylark เป็นนกเกาะคอนขนาดเล็ก พบเฉพาะในเกาะอิเลวฮาซูในประเทศกาบูเวร์ดี เป็นสมาชิกในสกุล Alaudidae ที่ใกล้สูญพันธุ์ อยู่ในสภาพภูมิอากาศที่แห้งแล้งมาก และถือว่าเป็นหนึ่งในนกที่รู้จักกันน้อยที่สุดในภูมิภาค Palaearctic ตะวันตก เนื่องจากความห่างไกลและการขาดการศึกษาของนักปักษีวิทยาอย่างมากในหมู่เกาะทั้งหมด
เจ้าหญิงมารี อเล็กซานดราแห่งบาเดิน

เจ้าหญิงมารี อเล็กซานดราแห่งบาเดิน  ประสูติเมื่อวันที่ 1 สิงหาคม ค.ศ. 1902 เป็นพระธิดาพระองค์ใหญ่ใน เจ้าชายมัคซีมีลีอานแห่งบาเดิน และ เจ้าหญิงมารี ลูอีสแห่งฮันโนเฟอร์ เป็นพระภคินีในเบิร์ดฮูดมาร์เกรฟแห่งบาเดิน เป็นพระปิตุจฉา (ป้าฝ่ายพ่อ)ในมัคซีมีลีอาน มาร์เกรฟแห่งบาเดิน ด้านชีวิตส่วนพระองค์ทรงเสกสมรสกับ เจ้าชายโวล์ฟกังแห่งเฮสส์ ผู้อ้างสิทธิราชบัลลังก์ฟินด์แลนด์ ตำแหน่งมกุฎราชกุมาร เมื่อวันที่ 17 กันยายน ค.ศ. 1924 ทำให้พระองค์กลายเป็น มกุฎราชกุมารีแห่งฟินแลนด์ด้วย ไม่มีพระราชบุตร
สิ้นพระชนม์.
เจ้าหญิงมารี อเล็กซานดราแห่งบาเดิน สิ้นพระชนม์ เมื่อวันที่ 29 มกราคม ค.ศ. 1944 สิริพระชันษาเพียง 41 ปี ด้านสาเหตุถูกระเบิดจากกองทัพอากาศทหารบกสหรัฐ ในช่วงสงครามโลกครั้งที่สอง ซึ่งมีหญิงสาวอีกหลายคนที่เสียชีวิตพร้อมพระองค์ในห้องใต้ดินในอาคารแห่งหนึ่ง ซึ่งหลังจากการค้นหาซากนั้น พระศพของพระองค์นั้นเสียหายมากจนแทบจำมิได้
คิม คีลเซน

คิม คีลเซน  เกิดเมื่อวันที่ 30 กันยายน 2509 ณ กรีนแลนด์ เป็นนายกรัฐมนตรีคนปัจจุบันของกรีนแลนด์ ถัดจาก อากีลาร์ ฮัมมุด ซึ่งเดิมนั้นเขาเป็นครอบครัวชาวประมง ก่อนที่จะย้ายเข้ามาใน นุก เมืองหลวงของประเทศ ก่อนะทำงานเป็นเจ้าหน้าที่ตำรวจ จนกระทั่งปี 2548 คีลเซนตัดสินใจเข้ามาเล่นการเมือง ซึ่งเขาได้รับเลือกให้เป็นรัฐมนตรีกระทรวงสังคมและสิ่งแวดล้อมจากรัฐสภากรีนแลนด์โดยมิผ่านพระราชอำนาจในสมเด็จพระราชินีนาถมาร์เกรเธอที่ 2 แห่งเดนมาร์ก พระประมุข ต่อมาเมื่อปี 2557 อากีลาร์ ฮัมมุด นายกรัฐมนตรีหญิงคนแรกของกรีนแลนด์นั้นได้ลาออกจากตำแหน่ง เขาได้ทำหน้าที่เป็นผู้รักษาการแทนนายกรัฐมนตรี ต่อมาเขาได้กลายเป็นหัวหน้าพรรคคึกเบนนี และชนะคะแนนโหวต 44 จาก 65 ทำให้เขากลายเป็นนายกรัฐมนตรีกรีนแลนด์ ด้านชีวิตส่วนตัว เขาสมรสกับ จูเดียเธอ คีลเซน มีบุตร 2 คน
การช่วยชีวิตขั้นสูง

การช่วยชีวิตขั้นสูง (ย่อ: ALS) เป็นกลุ่มโพรโทคอลและทักษะช่วยชีวิตที่ต่อยอดจากการช่วยชีวิตขั้นพื้นฐานเพื่อส่งเสริมระบบไหลเวียนมากขึ้นและให้ทางเดินอากาศหายใจที่เปิดโล่งและการหายใจที่เพียงพอ
องค์ประกอบ.
องค์ประกอบของ ALS ได้แก่
พายุเฮอริเคนไดแอน

พายุเฮอริเคนไดแอน  เป็นพายุเฮอริเคนในมหาสมุทรแอตแลนติกที่ค่าเสียหายมากที่สุดในเวลานั้น หนึ่งในสามของพายุเฮอริเคนที่โดนนอร์ทแคโรไลนาในช่วงฤดูพายุเฮอริเคนแอตแลนติก พ.ศ. 2498 เกิดขึ้นเมื่อวันที่ 7 สิงหาคมจากคลื่นเขตร้อนระหว่างเลสเซอร์แอนทิลลีสและกาบูเวร์ดี ไดแอนเริ่มย้ายไปทางตะวันตก-ตะวันตกเฉียงเหนือโดยมีการเปลี่ยนแปลงเล็กน้อยในความรุนแรง แต่เริ่มรุนแรงขึ้นอย่างรวดเร็วหลังจากหันไปทางเหนือ-ตะวันออกเฉียงเหนือ เมื่อวันที่ 12 สิงหาคม พายุเฮอริเคนถึงความเร็วลมสูงสุดที่ 105 ไมล์ต่อชั่วโมง (165 กม./ชม.) ทำให้เป็นพายุเฮอริเคนระดับ 2 และค่อยๆอ่อนแรงลงหลังจากเลี้ยวกลับไปทางทิศตะวันตก ไดแอนทำให้เกิดดินถล่มใกล้วิลมิงตันในรัฐนอร์ทแคโรไลนาในขณะเป็นพายุโซนร้อนที่รุนแรงในวันที่ 17 สิงหาคม ห้าวันหลังจากที่พายุเฮอริเคนคอนนี่เข้ามาใกล้บริเวณเดียวกัน ไดแอนลดความรุนแรงลงหลังจากที่ย้ายไปอยู่ในแผ่นดินที่จุดที่สำนักงานพยากรณ์อากาศแห่งสหรัฐระบุว่าจะมีภัยคุกคามต่อการทำลายล้างลดลง พายุหมุนไปทางทิศเหนือ-ตะวันออกเฉียงเหนือ และน้ำอุ่นจากมหาสมุทรแอตแลนติกช่วยให้เกิดฝนตกชุกในภาคตะวันออกเฉียงเหนือของสหรัฐอเมริกา เมื่อวันที่ 19 สิงหาคม ไดแอนก็เข้าไปในมหาสมุทรแอตแลนติกทางตะวันออกเฉียงใต้ของมหานครนิวยอร์ก แล้วกลายเป็นพายุหมุนนอกเขตร้อนในสองวันต่อมา และหายไปในวันที่ 23 สิงหาคม
จังหวัดอาร์ดาฮัน

อาร์ดาฮัน (:) เป็นจังหวัดทางภาคตะวันออกเฉียงเหนือของประเทศตุรกีซึ่งตั้งอยู่ตอนปลายสุดของประเทศ โดยมีพรมแดนติดกับประเทศจอร์เจียและประเทศอาร์มีเนีย
เขตอีเจียน

เขตอีเจียน  เป็นหนึ่งในเขตภูมิศาสตร์ทั้งเจ็ดของตุรกี ซึ่งอยู่บริเวณภาคตะวันตกของประเทศ โดยด้านทิศตะวันตกติดกับทะเลอีเจียน ทิศเหนือติดกับเขตมาร์มารา ทิศตะวันออกติดกับเขตอานาโตเลียกลาง และทิศใต้ติดกับเขตเมดิเตอร์เรเนียน โดยเขตอีเจียนเป็นเขตภูมิศาสตร์ที่มีแนวชายฝั่งยาวที่สุดในเขตชายฝั่งทั้งสี่เขต
ภาษาซูมายา

ภาษาซูมายา  เป็นภาษาสูญแล้วในกลุ่มภาษาชาด คาดว่าอยู่ในกลุ่มย่อยมาซา เคยมีการพูดในแคเมอรูน มีคำอยู่บางคำที่ถูกบันทึกจากผู้พูดคนสุดท้าย
ปัจจุบันไม่มีผู้พูดที่รู้จัก คาดว่าผู้พูดภาษานี้ถูกแทนที่ด้วยภาษาฟูลา
ตำบลหนองลู

หนองลู เป็น 1 ใน 3 ตำบลของอำเภอสังขละบุรี จังหวัดกาญจนบุรี เป็นตำบลที่มีประชากรมากที่สุดในจังหวัดกาญจนบุรีถึง 39,055 คน และเป็นที่ตั้งของศูนย์ราชการทั้งหมดของอำเภอสังขละบุรี
ที่ตั้งและอาณาเขต.
ตำบลหนองลูมีอาณาเขตติดต่อกับอำเภอและจังหวัดใกล้เคียงดังนี้
ประวัติ.
"หนองลู" เป็นภาษากะเหรี่ยงเรียกว่า "นุ่งลู่" หมายถึง ต้นค้อ เป็นพืชในตระกูลต้นตาล ลักษณะใบตรงโคนแคบ ตรงปลายขยายออกใหญ่ นำมาใช้มุ่งหลังคาบ้านของชาวกะเหรี่ยง คนไทยเรียกต้นก้อหรือต้นค้อ ฉะนั้นคำว่าหนองลู หรือ นุ่งลู่ หมายถึงต้นก้อ หรือต้นค้อที่ขึ้นอยู่ตามริมหนอง ตามประวัติศาสตร์ตำบลหนองลู ไม่มีหลักฐานแน่ชัดว่าตั้งขึ้นมาเมื่อปี พ.ศ. ใด ตามตำนานคำเล่าขานของผู้เต่าผู้แก่และผู้ที่ชาวบ้านให้ความเคารพนับถือ ได้เล่าว่า มีพระภิกษรูปหนึ่งชื่อว่า ต่องชู่ เป็นชนชาติไทยใหญ่ ได้ออกธุดงค์มาจากประเทศพม่า เข้ามาอาศัยอยู่ที่ชวยโหว่ (แหล่งน้ำที่มีปูสีแดงซุกชุม) ซึ่งเป็นหมู่บ้านที่เก่าแก่มีหลายกลุ่มเชื้อชาติอาศัยอยู่ เช่น มอญ ละว้า กะเหรี่ยง ต่องชู มอละข่า ลาว พม่า ฯลฯ ให้ความเคารพนับถือพระภิกษุรูปนี้มาก 
ต่อมากิตติศัพท์ในด้านการอยู่ยงคงกระพัน สามารถรักษาคนเจ็บไข้ได้ป่วยให้หายทำให้ชื่อกระจายออกไปตามละแวกบ้าน จนมีผู้คนเดินทางไปนมัสการ ไปฝึกวิชาความรู้ไปรักษาโรคภัยไข้เจ็บเป็นจำนวนมาก สถานที่ที่บ้านที่ชวยโหว่ (ทิชวยโหว่) จึงประกอบด้วยผู้คนมากมายสถานที่เดิมจึงคับแคบ จึงได้ขยายกว้างขึ้น ต่อมาผู้นำหรือหัวหน้าในหมู่บ้านนี้ ได้ให้ลูกหลานแต่ละคนได้กระจัดกระจายนำพรรคพวกหรือสมาชิกในครอบครัวให้ไปอยู่ในพื้นที่อื่น บางพวกอพยพไปอยู่แถวลำน้ำบีคลี่ บางพวกอพยพไปอยู่แถวลำน้ำรันตี บางพวกอพยพไปอยู่แถวลำน้ำซองกาเลีย บางพวกอพยพไปอยู่แถวลำน้ำแควน้อย จึงทำให้เกิดกลุ่มชนชั้นมาและตั้งชื่อตำบล หมู่บ้าน ละแวกบ้าน ตามสถานที่ที่สังเกตง่าย หรือตั้งชื่อผู้นำหรือหัวหน้า บางพื้นที่ตั้งชื่อตามสภาพทางภูมิศาสตร์
การแบ่งเขตการปกครอง.
การปกครองส่วนภูมิภาค.
ตำบลหนองลูแบ่งพื้นที่การปกครองออกเป็น 10 หมู่บ้าน ได้แก่
การปกครองส่วนท้องถิ่น.
ท้องที่ตำบลหนองลูมีองค์กรปกครองส่วนท้องถิ่น 2 แห่ง คือ เทศบาลตำบลวังกะ และองค์การบริหารส่วนตำบลหนองลู ครอบคลุมพื้นที่ตำบลหนองลูทั้งหมด
ประชากร.
พื้นที่ตำบลหนองลูประกอบด้วยหมู่บ้านทั้งสิ้นจำนวน 10 หมู่บ้าน มีจำนวนประชากร 39,055 คน แบ่งเป็นชาย 20,036 คน หญิง 19,019 คน (เดือนธันวาคม 2565) เป็นตำบลที่มีประชากรมากที่สุดในอำเภอสังขละบุรี
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
บาลด์วินที่ 6 เคานต์แห่งฟลานเดอส์

บาลด์วินที่ 6 เคานต์แห่งฟลานเดอส์  ้เป็นขุนนางชาวแฟรงก์ ปกครองเป็นเคานต์แห่งเอโนลต์ (ด้วยสิทธิ์ของภรรยา) ตั้งแต่ปี ค.ศ. 1051 ถึง ค.ศ. 1070 (ในชื่อ บาลด์วินที่ 1) และสืบทอดตำแหน่งต่อจากบิดาเป็นเคานต์แห่งฟลานเดอส์ตั้งแต่ปี ค.ศ. 1067 ถึง 1070
ประวัติ.
บาลด์วินเป็นบุตรชายคนโตของบาลด์วินที่ 5 เคานต์แห่งฟลานเดอส์กับอาเดลาแห่งฝรั่งเศส พระธิดาของพระเจ้ารอแบต์ที่ 2 แห่งฝรั่งเศส กับกงสต็องส์แห่งอาร์ลส์ ทั้งยังเป็นพี่ชายของมาทิลดาแห่งฟลานเดอส์ พระราชินีคู่สมรสแห่งอังกฤษและพระมเหสีของพระเจ้าวิลเลียมผู้พิชิต กษัตริย์แห่งอังกฤษ
เคานต์แห่งเอโนลต์.
บิดาของเขาจับเขาแต่งงานแบบคลุมถุงชนกับริชิลด์ เคานเตสแห่งเอโนลต์ โดยใช้กองกำลังติดอาวุธข่มขู่ริชิลด์ที่เป็นภรรยาม่ายของแฮร์มันแห่งมงส์และทายาทหญิงแห่งเอโนลต์ เนื่องด้วยเอโนลต์เป็นส่วนหนึ่งของจักรวรรดิโรมันอันศักดิ์สิทธิ์ การแต่งงานโดยไม่ปรึกษาครั้งนี้จึงสร้างความขุ่นเคืองแก่จักรพรรดิเฮนรีที่ 3 พระองค์เดินทางมาทำสงครามกับสองพ่อลูกบาลด์วินแต่ไม่สำเร็จ ระหว่างปี ค.ศ. 1050 ถึง 1054 ล็อมแบต์ที่ 2 เคานต์แห่งล็องยืนหยัดต่อสู้กับจักรพรรดิเฮนรีที่ 3 เคียงข้างบาลด์วิน เขาเป็นหนึ่งในข้าราชบริพารแถวหน้าของบาลด์วิน ล็อมแบต์ถูกสังหารที่สมรภูมิลีลล์ในปี ค.ศ. 1054 การต่อสู้ครั้งอื่นๆ กับจักรพรรดิเฮนรีที่ 3 มีกลุ่มลอร์ดแห่งอาโลสต์มาร่วมต่อสู้ให้กับเคานต์แห่งฟลานเดอส์ทั้งสอง
ริชิลด์คิดว่าบุตรชายจากการแต่งงานครั้งแรกของตน โรเฌร์ ไม่เหมาะสมที่จะเคานต์แห่งเอโนลต์คนต่อไป บาลด์วินกับริชิลด์จึงจับเขาไปเป็นบิชอปแห่งชาล็องส์ เปิดทางให้บุตรชายจากการแต่งงานครั้งที่สอง บาลด์วิน ขึ้นเป็นเคานต์แห่งเอโนลต์แทน บุตรสาวของเธอที่เกิดจากการแต่งงานครั้งแรกกลายเป็นแม่ชี บาลด์วินได้เคานตีเอโนลต์ส่วนที่เหลือเป็นที่ดินศักดินาส่วนหนึ่งและซื้ออีกส่วนหนึ่งมาเป็นที่ดินส่วนตัว การซื้อมาเป็นที่ดินส่วนตัวเป็นการเป็นเจ้าของที่ดินโดยสมบูรณ์ เจ้าของไม่ต้องรับใช้เจ้านายในลำดับที่สูงกว่าของที่แดนนั้นๆ พวกเขามีสิทธิ์ที่จะขายต่อที่ดินเมื่อไหร่ก็ได้
การเสียชีวิต.
บาลด์วินเสียชีวิตเมื่อวันที่ 17 กรกฎาคม ค.ศ. 1070 การเสียชีวิตเร็วของเขาทำให้ฟลานเดอส์และเอโนลต์ตกไปอยู่ในมือของบุตรชายวัยเยาว์ อาร์นูล์ฟที่ 3 โดยมีริชิลด์เป็นผู้สำเร็จราชการแผ่นดิน อาร์นูล์ฟที่ 3 ถูกฆ่าในปีต่อมาที่สมรภูมิคาสเซล ริชิลด์จึงช่วยให้บุตรชายคนรองลงมาของบาลด์วินได้เป็นบาลด์วินที่ 2 แห่งเอโนลต์ แต่ไม่นานตำแหน่งเคานต์ก็ถูกแย่งชิงไปโดยน้องชายของบาลด์วิน รอแบต์ชาวฟรีเซียน ที่กลายเป็นเคานต์รอแบต์ที่ 1 แห่งฟลานเดอส์
บาลด์วินสร้างอารามฮาสนงขึ้นมาใหม่และยกทรัพย์สินส่วนตัวเป็นของขวัญแก่อารามเป็นการสนับสนุน เขาส่งพระไปอยู่ที่นั่นและใช้มันเป็นที่ฝังศพของตนเอง
ครอบครัว.
บาลด์วินกับริชิลด์มีบุตรด้วยกัน คือ
รูปปั้นแห่งเอกภาพ

รูปปั้นแห่งเอกภาพ  เป็นรูปปั้นขนาดใหญ่ของวัลลภ ภาอี ปเฏล (ค.ศ. 1875–1950) รัฐบุรุษและนักเรียกร้องเอกราชอินเดีย และเป็นรูปปั้นที่สูงที่สุดในโลก โดยมีความสูง 182 เมตร (597 ฟุต) หรือสองเท่าของอนุสาวรีย์เทพีเสรีภาพ ตั้งอยู่ในรัฐคุชราต ประเทศอินเดีย บนเกาะกลางแม่น้ำเกาะหนึ่ง หันหน้าสู่เขื่อนสรทารสโรวรซึ่งกั้นแม่น้ำนรรมทาในนิคมเกวฑิยา ห่างจากนครวโฑทราไปทางทิศตะวันออกเฉียงใต้ 100 กิโลเมตร (62 ไมล์)
โครงการรูปปั้นนี้ได้รับการประกาศเป็นครั้งแรกใน ค.ศ. 2010 ส่วนการก่อสร้างเริ่มขึ้นในเดือนตุลาคม ค.ศ. 2014 โดยบริษัทลาร์เซนแอนด์ทูโบรซึ่งทำสัญญาก่อสร้างมูลค่าราว 29,890 ล้านรูปี (420 ล้านดอลลาร์สหรัฐ) รูปปั้นได้รับการออกแบบโดยราม วันชี สุตาร ประติมากรชาวอินเดีย และทำพิธีเปิดโดยนเรนทระ โมที นายกรัฐมนตรีอินเดีย เมื่อวันที่ 31 ตุลาคม ค.ศ. 2018 ซึ่งเป็นวันครบรอบวันเกิด 143 ปีของปเฏล
จังหวัดเวสเทิร์นเคป

จังหวัดเวสเทิร์นเคป (,) เป็นจังหวัดของแอฟริกาใต้ ตั้งอยู่ทางตะวันตกเฉียงใต้ของประเทศ เป็นจังหวัดที่ใหญ่เป็นอันดับสี่จากเก้าจังหวัดของแอฟริกาใต้ โดยมีพื้นที่ #เปลี่ยนทาง และมีประชากรมากที่สุดเป็นอันดับที่สาม โดยใน 2018 มีจำนวนประมาณ 6.6 ล้านคน โดยสองในสามของผู้ที่อยู่ในจังหวัดนี้อาศัยอยู่ในเคปทาวน์ ซึ่งเป็นเมืองหลวงของจังหวัด สร้างขึ้นในปี 1994 จากการแยกจากจังหวัดเคปเดิม
เสรีภาพนำทางชาวประชา

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
เสรีภาพนำทางชาวประชา  เป็นภาพวาดโดยเออแฌน เดอลาครัว เพื่อเป็นอนุสรณ์ของการปฏิวัติเดือนกรกฎาคมใน ค.ศ. 1830 ซึ่งล้มพระเจ้าชาร์ลที่ 10 แห่งฝรั่งเศส ภาพวาดนี้ใช้สีน้ำมันบนผ้าใบ แสดงสตรีคนหนึ่ง (ซึ่งเป็นบุคลาธิษฐานของแนวคิดเสรีภาพ) กำลังพาผู้คนเดินข้ามเครื่องกั้นและกองศพไปข้างหน้า โดยถือธงการปฏิวัติฝรั่งเศส (ซึ่งต่อมาจะกลายเป็นธงชาติฝรั่งเศส) ในมือข้างหนึ่งและปืนคาบศิลาในมืออีกข้างหนึ่ง ภาพนี้ถือเป็นภาพที่ดีที่สุดภาพหนึ่งของเดอลาครัว
โปเกมอน Let's Go! พิคาชู และ Let's Go! อีวุย

โปเกมอน เล็ตส์โกพิคาชู!และเล็ตส์โกอีวุย! (; โรมาจิ: "Poketto Monsutā Let's GO! Pikachū & Let's GO! Ībui") เป็นเกมภาคทำใหม่จากวิดีโอเกมโปเกมอนเยลโลว์ที่วางจำหน่ายใน พ.ศ. 2541 เกมภาคใหม่นี้พัฒนาโดยบริษัทเกมฟรีก จำหน่ายโดยบริษัท โปเกมอน จำกัดและนินเท็นโด ออกจำหน่ายนินเท็นโดสวิตช์ทั่วโลกในวันที่ 16 พฤศจิกายน พ.ศ. 2561 ภาพนี้มีการเพิ่มตัวละครใหม่อีวุย และ สามารถเชื่อมต่อกับเกมโปเกมอน โก
ยานสำรวจอวกาศ

ยานสำรวจอวกาศ  คือ ยานอวกาศหุ่นยนต์ที่ไม่โคจรรอบโลก แต่เดินทางในห้วงอวกาศ โดยอาจสำรวจบริเวณดวงจันทร์ โคจรรอบหรือลงบนพื้นผิวดาวอื่น หรือห้วงอวกาศอันตรดารา (interstellar space) เป็นต้น
ปฏิบัติการลึททิช

ปฏิบัติการลึททิช เป็นรหัสนามที่มอบให้กับการโจมตีตอบโต้กลับของเยอรมันในช่วงยุทธการที่นอร์ม็องดี ซึ่งเกิดขึ้นบริเวณรอบตำแหน่งอเมริกันใกล้กับ Mortain ตั้งแต่วันที่ 7 สิงหาคม ถึง 13 สิงหาคม ค.ศ. 1944 (ลึททิช เป็นชื่อภาษาเยอรมันจากเมืองลีแยฌในประเทศเบลเยียม, ที่เยอรมันได้รับชัยชนะในช่วงวันแรกของเดือนสิงหาคม ค.ศ. 1914 ในช่วงสงครามโลกครั้งที่หนึ่ง) การรุกครั้งนี้ยังได้ถูกเรียกอีกอย่างหนึ่งในประวัติศาสตร์อเมริกันและอังกฤษของยุทธการที่นอร์ม็องดีคือ การโจมตีตอบโต้กลับที่ Mortain
การโจมตีครั้งนี้เป็นคำสั่งของอดอล์ฟ ฮิตเลอร์ เพื่อทำลายชัยชนะที่เกิดขึ้นโดยกองทัพสหรัฐที่หนึ่งในช่วงปฏิบัติการคอบราและสัปดาห์ถัดมา และก็ได้เดินทางมาถึงชายฝั่งในภูมิภาค Avranches ที่ฐานทัพบนคาบสมุทรโคเตนทิน การตัดลิดรอนหน่วยทหารของกองทัพสหรัฐที่สามนำโดยนายพลแพ็ตตันซึ่งได้เข้ารุกไปในบริตทานีเพื่อเปิดท่าเรือน้ำตื้นทางตะวันตกของฝรั่งเศส 
กองกำลังโจมตีหลักของเยอรมันคือเหล่ายานเกราะที่ 47 กับหนึ่งและครึ่งของกองพลยานเกราะเอ็สเอ็ส และสองกองพลยานเกราะจากกองทัพบกเยอรมัน(แฮร์) แม้ว่าพวกเขาจะได้รับชัยชนะช่วงแรกกับการป้องกันของเหล่าทหารสหรัฐที่เจ็ด พวกเขาก็ต้องหยุดในไม่ช้าและฝ่ายสัมพันธมิตรก็ได้จัดการสร้างความเสียหายอย่างรุนแรงต่อกองกำลังโจมตี จนท้ายที่สุดก็ได้ทำลายรถถังเยอรมันจำนวนมากที่ได้เข้าร่วมการโจมตีครั้งนี้ แม้ว่าการสู้รบยังคงดำเนินต่อไปบริเวณรอบ Mortain เป็นเวลาหกวัน กองทัพอเมริกันได้ริเริ่มที่จะเอาคืนภายในวันของเปิดฉากของการโจมตีเยอรมัน
ในขณะที่ผู้บัญชาการเยอรมันได้กล่าวเตือนฮิตเลอร์อย่างไร้ผล มีโอกาสน้อยที่จะโจมตีได้อย่างสำเร็จ และการให้ความสนใจของกองกำลังสำรองยานเกราะที่อยู่สุดทางด้านตะวันตกของแนวหน้าในนอร์มังดีในไม่ช้าก็ได้นำไปสู่ความหายนะ ขณะที่พวกเขากำลังจู่โจมด้านข้างไปทางใต้และแนวหน้าไปทางตะวันออกของพวกเขาได้พังทะลายลง ได้ส่งผลทำให้ทหารเยอรมันจำนวนมากในนอร์ม็องดีถูกติดกับในวงล้อมฟาเลส์
กองกำลังภาคพื้นอุซเบกิสถาน

กองกำลังภาคพื้นอุซเบกิจสถาน  เป็นส่วนหนึ่งของกำลังภาคพื้นในกองทัพอุซเบกิจสถาน กองกำลังก่อตั้งขึ้นในช่วงที่สหภาพโซเวียตล่มสลาย ใน ค.ศ. 1991 โดยใช้กองกำลังเดิมที่สหภาพโซเวียตเคยก่อตั้งไว้ในพื้นที่ประเทศอุซเบกิจสถาน ในปี ค.ศ. 2006 กองกำลังมีบุคลากรประจำตำแหน่ง 40,000 คน โดยใช้อุปกรณ์เก่าที่เป็นสิ่งสืบทอดของสหภาพโซเวียต เพราะรัฐบาลอุซเบกิจสถานไม่ได้ให้ความสำคัญกับอุปกรณ์ที่ทันสมัยมาก
โซยุซ เอ็มเอส-09

โซยุซ เอ็มเอส-09 เป็นโครงการอวกาศของโซยุซที่เริ่มขึ้นเมื่อวันที่ 6 มิถุนายน พ.ศ. 2561 โดยเป็นการส่งนักบินอวกาศ 3 คนจากโครงการเอ็กแพรนชัน 57 ไปสู่สถานีอวกาศนานาชาติ เอ็มเอส-09 เป็นโครงการอวกาศโซยุซครั้งที่ 138 ลูกเรือในภารกิจนี้เป็นผู้บัญชาการของรัสเซีย และวิศวกรชาวเยอรมัน และอเมริกา
ในคืนวันที่ 29 สิงหาคม พ.ศ. 2561 มีการรั่วไหลของอากาศจากการตรวจโดยภาคพื้น ในเบื้งต้นคาดว่าน่าจะเป็นการกระทบของไมโคร มีโทรเดียน ส่งผลให้เกิดข่องว่างขนาด 2 มิลลิเมตร ในมอดูลโครงแบบอิเล็กตรอนของเอ็มเอส-09 ลูกเรือชาวรัสเซียใช้เทปแคปทันอุดรอยรั่วก่อนที่จะค่อยซ่อมแซมให้สมบูรณ์แบบ ต่อมาได้มีการซ่อมแซมแบบสมบูรณ์โดยมีการใช้กาวอีพ็อกซี่อุดรอยรั่วจนสำเร็จในวันที่ 31 สิงหาคม พ.ศ. 2561 เมื่อวันที่ 4 กันยายน พ.ศ. 2561 มีการพบหลุมถูกเจาะในตัวยาน แต่ไม่รู้ว่าโดยเจตนาหรือเป็นเหตุสุดวิสัย
หลังจากที่โซยุซ เอ็มเอส-10 ไม่สามรถเข้าสูวงโคจรได้ ทำให้ลูกเรือของเอ็มเอส-09 จำเป็นต้องเลื่อนการกลับสู่โลกไปเป็นวันที่ 20 ธันวาคม พ.ศ. 2561 จากเดิมที่มีการกำหนดในเดือนตุลาคม
โซยุซ เอ็มเอส-08

โซยุซ เอ็มเอส-08 เป็นโครงการอวกาศของโซยุซที่เริ่มต้นขึ้นเมื่อวันที่ 21 มีนาคม พ.ศ. 2561 โดยเป็นการส่งลูกเรือ 3 คนจากโครงการเอ็กแพรนชัน 55 ไปสู่สถานีอวกาศนานาชาติ เอ็มเอส-08 เป็นโครงการอวกาศครั้งที่ 137 โดยมีผู้บัญชาการเป็นชาวรัสเซีย และวิศวกรชาวอเมริกา 2 คน
ลูกเรือได้กลับมายังบนโลกเมื่อวันที่ 4 ตุลาคม พ.ศ. 2561
ลูกเรือ.
ขากลับ.
โปเกมอน เดอะมูฟวี่ ตอน เดโอคิซิส ปะทะ เร็คคูซ่า

โปเกมอน เดอะมูฟวี่ ตอน เดโอคิซิส ปะทะ เร็คคูซ่า (; โรมาจิ: "Gekijōban Poketto Monsutā Adobansu Jenerēshon Rekkū no Hōmonsha Deokishisu") เป็นภาพยนตร์โปเกมอนเดอะมูฟวี่ที่ 7 ผู้กำกับโดย คุนิฮิโกะ ยูยามะ ออกฉายในโรงภาพยนตร์ในประเทศญี่ปุ่นเมื่อวันที่ 17 กรกฎาคม พ.ศ. 2547
เรื่องย่อ.
ซาโตชิ และเพื่อนๆ เดินทางมาถึงเมืองรารูส ซึ่งเป็นเมืองสุดไฮเทคซึ่งเป้าหมายของพวกเขาคือ แบทเทิ้ลทาวเวอร์ สนามประลองโปเกมอน และที่นี่พวกเขาได้พบกับ ดร.รอนโด้ ผู้ทำการทดลองการคืนชีพของเดโอคิซิสซึ่งถูกเร็คคูซ่าฆ่าตายเมื่อหลายปีก่อน และวันนี้เร็คคูซ่าได้ปรากฏตัวขึ้นอีกครั้งในเมืองนี้ เพื่อตามล่าเดโอคิซิสที่กำลังจะคืนชีพอีกครั้ง การต่อสู้ระหว่างพวกมันจะดุเดือดเพียงใด และใครจะเป็นผู้ชนะ
ณปภัช วรพฤทธานนท์

ณปภัช วรพฤทธานนท์ (เกิด 20 มกราคม พ.ศ. 2546) ชื่อเล่น จ๋า เป็นนักแสดงและเป็นอดีตไอดอล เป็นที่รู้จักในบทบาทดาราเด็ก จากละครเรื่อง "ขมิ้นกับปูน" เป็นอดีตไอดอลวงบีเอ็นเคโฟร์ตีเอต (BNK48) และเป็นอดีตสมาชิกทีมบีทรี (Team BIII) และทีมเอ็นไฟว์ (Team NV)
ประวัติ.
ณปภัช วรพฤทธานนท์ มีชื่อเล่นว่า จ๋า เกิดที่กรุงเทพมหานคร เมื่อวันที่ 20 มกราคม พ.ศ. 2546 สำเร็จการศึกษาระดับชั้นมัธยมศึกษาจากโรงเรียนสามเสนวิทยาลัย ปัจจุบันกำลังศึกษาอยู่ที่คณะเภสัชศาสตร์ จุฬาลงกรณ์มหาวิทยาลัย
อาชีพ.
นักแสดง.
เข้าสู่วงการครั้งแรกเมื่อ พ.ศ. 2555 กับละครเรื่อง "ขุนเดช" โดยรับบทเป็น ทิพย์ ต่อมาใน พ.ศ. 2557 ณปภัชแสดงละครเรื่อง "บ้านของเรา" และรับบทเป็นเด็กกำพร้าในละครเรื่อง "พราว" รวมถึงได้รับบทเป็น หนูลี (วัยเด็ก) ในละครเรื่อง "ลีลาวดีเพลิง" ได้เป็นนักแสดงสมทบในละครเรื่อง "แหวนทองเหลือง" และได้เข้าร่วมแสดงในรายการเด็กอัจฉริยะท้าประลอง ช่อง 3 ถัดมาใน พ.ศ. 2559 ณปภัชเป็นที่รู้จักมากขึ้นจากการแสดงละครเรื่อง "ขมิ้นกับปูน" โดยรับบทเป็น ปัทมา ธรรมคุณ ในปีต่อมา ณปภัชรับรางวัลเกียรติบัตรเด็กและเยาวชนดีเด่น ครั้งที่ 9 ประจำปี พ.ศ. 2560
ปี พ.ศ. 2562 ได้ร่วมแสดงละครเรื่อง "เขาวานให้หนูเป็นสายลับ" รับบทเป็นนักแสดงสมทบชื่อว่า อะตอม ในตอนที่ 2 ซึ่งเป็นผลงานที่สร้างมาจากงานเขียนของนามปากกา พัดชา ซึ่งถูกนำมาสร้างใหม่เป็นครั้งที่ 3
ปี พ.ศ. 2563 ได้ร่วมแสดงในละครเรื่อง "ห้องนี้ไม่มีห่วย" ออกอากาศทางช่อง GMM25 และ Netflix เป็นเรื่องราวเกี่ยวกับโรงเรียนสตรีสมมุติแห่งหนึ่ง ที่แบ่งชั้นนักเรียนตามเกรดคุณภาพการศึกษา ตั้งแต่ห้อง A ซึ่งผลการเรียนดีเด่น ไล่ไปจนถึงห้อง F ที่ผลการเรียนต่ำสุด ทำให้เกิดความเหลื่อมล้ำภายในโรงเรียน โดยณปภัชได้รับบทเป็น น้ำแข็ง นักเรียนห้อง A ที่เป็นลูกไล่ประจำกลุ่มกรรมการนักเรียน ซึ่งเป็นกลุ่มอำนาจที่ใหญ่ที่สุดในโรงเรียน 
ไอดอล.
ณปภัชเข้าร่วมการออดิชันในช่วงปี พ.ศ. 2559 และได้รับเลือกให้เป็นสมาชิกรุ่นแรกของวงบีเอ็นเคโฟร์ตีเอต รวมถึงได้รับเลือกให้เป็นเซ็นเตอร์เพลง "พลิ้ว" ในซิงเกิล "คุกกี้เสี่ยงทาย" ร่วมกับ ปณิศา ศรีละเลิง (มายด์) ในปีถัดมา
วันที่ 26 มกราคม พ.ศ. 2562 ในงานประกาศผลคะแนนการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 6 ณปภัชได้รับคะแนนเป็นอันดับที่ 24 ด้วยคะแนน 7,270 คะแนน ซึ่งจะได้ร่วมร้องเพลงรองในซิงเกิ้ลที่ 6
นอกจากนี้ณปภัชได้รับโอกาสในการเป็นสมาชิกวงย่อยพิเศษ มิมิกูโมะ (Mimigumo) ร่วมกับ มิวสิค แพรวา สุธรรมพงษ์ และ ไข่มุก วรัทยา ดีสมเลิศ ซึ่งเปิดตัวครั้งแรกเมื่อวันที่ 1 กันยายน พ.ศ. 2562 ในงาน Nippon Haku 2019
ณปภัชประกาศการจบการศึกษาจากวงบีเอ็นเคโฟร์ตีเอตเมื่อวันที่ 22 ตุลาคม พ.ศ. 2565 ภายในงานจับมือ BNK48 12th Single "Believers" พร้อมกันกับ เจน กุลจิราณัฐ วรรักษา ณ ยูเนียนฮอล ชั้น 6 ยูเนียนมอล โดยยังร่วมกิจกรรมต่าง ๆ กับวงไปจนถึงเดือนธันวาคม พ.ศ. 2565 โดยมีสเตจจบการศึกษาร่วมกันกับ มิวสิค แพรวา สุธรรมพงษ์ และ ไข่มุก วรัทยา ดีสมเลิศ เมื่อวันที่ 10 ธันวาคม พ.ศ. 2565
หลังการเป็นไอดอล.
ปัจจุบันณปภัชกำลังศึกษาอยู่ในระดับปริญญาตรีที่คณะเภสัชศาสตร์ จุฬาลงกรณ์มหาวิทยาลัย และทำช่องยูทูปของตนเองชื่อว่า บันจี้จ๋า  สำหรับสื่อสารเรื่องราวชีวิตประจำวันของตนเองในเรื่องของการเรียน นอกจากนี้ยังคงเปิดรับงานในวงการบันเทิงอยู่เช่นเคย โดยอยากจะลองรับบทบาทเป็นนางร้ายแบบมีชั้นเชิง เนื่องจากต้องใช้ทักษะการแสดงที่หลากหลาย เป็นบทบาทที่อยากลองแสดงจากอิทธิพลของภาพยนตร์หรือซีรีย์แนวสืบสวนสอบสวน
ซาบัง

ซาบัง  เป็นนครที่ประกอบด้วยเกาะใหญ่ (เกาะเวะฮ์) และเกาะเล็ก ๆ อีกหลายเกาะนอกชายฝั่งทางทิศเหนือของเกาะสุมาตรา หมู่เกาะเหล่านี้ได้รวมกันเป็นนครในจังหวัดอาเจะฮ์ ประเทศอินโดนีเซีย ศูนย์กลางการปกครองตั้งอยู่บนเกาะเวะฮ์ 17 กม. ทางเหนือของบันดาอาเจะฮ์ นครครอบคลุมพื้นที่ 153 ตร.กม. และจากการสำรวจสำมะโนประชากรปี ค.ศ. 2010 มีประชากร 30,653 คน จากการประมาณการณ์ในเดือนมกราคม 2014 มีประชากร 32,271 คน ซาบังยังเป็นเมืองทางเหนือสุด และตะวันตกสุดของประเทศอินโดนีเซีย
เมื่อญีปุ่นเข้าครอบครองเกาะนี้ได้ก่อสร้างหลุมหลบภัย ป้อมและปืนใหญ่จำนวนมาก ยังคงสามารถพบส่วนที่หลงเหลือได้อยู่ แม้ว่าบางแห่งจะนำมาดัดแปลงหรือรื้อถอนไปเสียส่วนใหญ่ วันที่ 6 พฤษภาคม ค.ศ. 1943 เรือดำน้ำของกองทัพเรือจักรวรรดิญี่ปุ่น ไอ-29 ได้ปฏิบัติภารกิจยานากินำผู้นำอินเดีย สุภาษ จันทระ โพสและอาบิด ฮะซัน (Abid Hasan) ขึ้นฝั่งที่เมืองซาบัง บนเกาะเวะฮ์ แทนเกาะปีนัง เพื่อหลีกเลี่ยงการสืบค้นของสปายชาวอังกฤษ
วรมาศ ศรีวัฒนประภา

วรมาศ ศรีวัฒนประภา (สกุลเดิม: รักศรีอักษร) เป็นนักธุรกิจชาวไทยเป็นกรรมการบริหารสโมสรเลสเตอร์ชิตี้ บุตรสาวคนโตของทายาทเจ้าของธุรกิจร้านค้าปลอดภาษีอากรรายใหญ่ที่สุดในประเทศไทย ดำรงตำแหน่งรองประธานเจ้าหน้าที่บริหาร กลุ่มบริษัทคิง เพาเวอร์ นอกจากนี้ วรมาศยังดำรงตำแหน่งกรรมการบริหารสโมสรฟุตบอลเลสเตอร์ซิตี้ ในประเทศอังกฤษ ตั้งแต่ปี พ.ศ. 2553–2561 และดำรงตำแหน่งกรรมการบริหารสโมสรฟุตบอลเอาด์-เฮเฟอร์เลเลอเฟิน ในประเทศเบลเยียม
ประวัติ.
วรมาศ ศรีวัฒนประภา (ชื่อเล่น: รัก) เป็นบุตรสาวคนโตของนายวิชัย ศรีวัฒนประภา (ชื่อเดิม: วิชัย รักศรีอักษร, บิดา) กับนางเอมอร ศรีวัฒนประภา (สกุลเดิมก่อนสมรส: บุญขันธ์, มารดา) ชีวิตครอบครัววรมาศ ศรีวัฒนประภา มีพี่น้องรวมทั้งหมด 3 คน คือ นางสาว วรมาศ ศรีวัฒนประภา (ชื่อเล่น: รัก) พี่สาวคนโต, นายอภิเชษฐ์ ศรีวัฒนประภา (ชื่อเล่น: ต้อล) น้องชาย ลำดับที่ 1, นางสาวอรุณรุ่ง ศรีวัฒนประภา (ชื่อเล่น: รุ่ง) น้องสาว และ นายอัยยวัฒน์ ศรีวัฒนประภา (ชื่อเล่น: ต๊อบ) น้องชาย ลำดับที่ 2 วรมาศ สมรสกับ "รวิธนดล อิทธิระวิวงศ์" ที่โรงแรมพูลแมน คิงเพาเวอร์ กรุงเทพฯ วรมาศ มีบุตรสาวคนแรก เมื่อวันที่ 24 กันยายน พ.ศ. 2561 โดยตั้งชื่อเล่นให้ว่า "เลิฟ" ซึ่งเป็นชื่อตามการทับศัพท์ คำว่า "Love" ในการทับศัพท์ภาษาไทย
วรมาศเปลี่ยนนามสกุลตามผู้เป็นบิดา วิชัย ศรีวัฒนประภา ชื่อสกุล "ศรีวัฒนประภา" มาจากการที่พระบาทสมเด็จพระปรมินทรมหาภูมิพลอดุลยเดช บรมนาถบพิตร ทรงพระกรุณาโปรดเกล้าฯ พระราชทานชื่อสกุล "ศรีวัฒนประภา" ให้เมื่อวันที่ 21 พ.ย. พ.ศ. 2555 เพื่อเป็นสิริมงคลแก่วงศ์ตระกูล
ในปี พ.ศ. 2559 วรมาศและครอบครัวศรีวัฒนประภา ประกอบด้วย วิชัย ศรีวัฒนประภา, อัยยวัฒน์ ศรีวัฒนประภา และผู้ร่วมลงทุนได้ลงทุน ซื้อหุ้นบริษัท เอเชีย เอวิเอชั่น จำกัด (มหาชน) ได้เสนอซื้อหุ้นสามัญทั้งหมดของกิจการจากผู้ถือหุ้นทั้งหลายจำนวน 2,918,411,714 หุ้น ซึ่งคิด เป็นร้อยละ 60.17 ของจำนวนหุ้นที่ออกและชำระแล้วของกิจการ โดยเสนอซื้อ 23 มิถุนายน พ.ศ. 2559
การศึกษา.
การศึกษาของวรมาศ มีรายละเอียดดังนี้
การทำงาน.
พ.ศ. 2553 – ปัจจุบัน รองกรรมการผู้อำนวยการสายงานการตลาด กลุ่มบริษัท คิง เพาเวอร์
พ.ศ. 2550 – 2553 ในตำแหน่ง Corporate Creative Development Manager
พ.ศ. 2549 – 2550 ในตำแหน่ง Business Affairs Manager